Путини Ердогани аиҿцәажәарақәа мҩаԥыргеит Тегеран
22:30 19.07.2022 (ирҿыцуп: 00:26 20.07.2022)
© POOLРабочий визит президента РФ В. Путина в Иран
© POOL/
Урыстәыла ахада Владимир Путин аусутә еилацәажәарақәа рзы ҽнак ҳәа Иран аҳҭнықалақь даҭааит.
АҞӘА, ԥхынгәы 19 - Sputnik. Урыстәылеи Ҭырқәтәылеи рхадацәа Владимир Путини Реџьеп Таип Ердогани Тегеран еиԥылеит, абри атәы аанацҳауеит РИА Новости.
Амшынеиқәатәи абаӷәазақәа рҟынтәи арыц амҩангара азҵаара далацәажәо Путин иҳәеит, иӡбам азҵаарақәа шыҟоугьы иахәҭоу ахырхарҭала аусурақәа шцо. Урыстәыла ахада иколлега ари азҵаара аӡбраҿы иааирԥшо адгыларазы иҭабуп ҳәа еиҳәеит.
"Шьамтәыла иадҳәалоу азҵаарақәа рацәоуп, алҵшәа аазырԥшраны иҟоу ҩ-ганктәи апроектқәа ԥхьаҟа ицоит, иҿиоит. Ҳалаԥш ахыуп- Ашьха Ҟарабах азҵаарагьы", - иҳәеит Путин.
Уи аԥхьа Урыстәыла ахада Владимир Путини Иран ахада Сеиед Ебрахим Раиси еиԥылеит. Москвеи Тегерани реизыҟазаашьақәа аҿиаразы ари шьаҿа дууп иҳәеит Иран ахада.